En forholdsvis liten (ca. 12 millimeter), avlang, blank, mørk hjortebille, gjerne med bronseaktig metallglans. Kroppen er litt flattrykt, og er fint og nokså tett punktert. Hodet er firkantet, bredere enn langt. Kjevene er ikke like store som hos mange andre hjortebiller men fortsatt påfallende, hos hannene omtrent så lange som hodet og dermed større enn hos de fleste andre -artene. Forbeina er svarte, mellom- og bakbeina røde med svarte "knær".